Hideki Yukawa

Hidekis Jukava (, 1907 m. sausio 23 d. Tokijuje – 1981 m. rugsėjo 8 d. Kiote) – japonų fizikas, Nobelio fizikos premijos laureatas (1949 m.) už mezonų egzistavimo prognozę remiantis teoriniais darbais apie branduolines jėgas. Jukava buvo pirmasis Japonijos pilietis, gavęs Nobelio premiją.

 Biografija 

Gimė 1907 m. Tokijuje, intelektualų šeimoje. Jo tėvas buvo geologijos profesorius. 1928 m. baigė studijas Kioto universitete, o 1938 m. įgijo fizikos mokslų daktaro laipsnį Osakos universitete. Po doktorantūros sugrįžo į Kioto universitetą, iki 1970 m. ėjo teorinės fizikos profesoriaus pareigas. 1948–1949 m. vienerius metus praleido Prinstono universitete, o 1949–1953 m. vykdė tyrimus Kolumbijos universitete. Nuo 1953 m. vadovavo Kioto universiteto Fundamentaliosios fizikos tyrimų institutui.Mauro Dardo. Nobel Laureates and Twentieth-Century Physics. Cambridge University Press, 2004, p. 228

Dar bestudijuodamas 1935 m. paviešino hipotezę, kad jėga, atomų branduoliuose rišanti protonus ir neutronus, atsiranda dėl dalelių pasikeitimo. Jukava tas daleles pavadino mezonais ir teoriškai apskaičiavo jų savybes. Eksperimentais mezonų egzistavimas buvo įrodytas tik po 12 metų – 1947 m. Šiuo metu žinoma, kad Jukava savo tyrimuose identifikavo vieną iš mezono tipų – π mezonus, dar vadinamus pionais. Už padarytas įžvalgas šioje srityje Jukava 1949 m. buvo apdovanotas Nobelio fizikos premija.Francis Leroy. A Century of Nobel Prize Recipients: Chemistry, Physics, and Medicine. CRC Press, 2003, p. 157-8

 Šaltiniai 

Kategorija:Japonijos mokslininkai
Kategorija:Fizikai
Kategorija:Nobelio fizikos premijos laureatai